b'\n_START_ARTICLE_\nFrank Jensen\n_START_SECTION_\nBaggrund\n_START_PARAGRAPH_\nFrank Jensen blev f\xc3\xb8dt den 28. maj 1961 i Ulsted som s\xc3\xb8n af forhenv\xc3\xa6rende borgmester Kjeld Jensen og p\xc3\xa6dagogmedhj\xc3\xa6lper Sonja M. Jensen._NEWLINE_Frank Jensen gik i Ferslev Skole fra 1968 til 1972 og St\xc3\xb8vring Bavnebakkeskole fra 1972 til 1978._NEWLINE_Han tog hf-eksamen fra Aalborg Katedralskole i 1980 og blev cand.oecon. fra Aalborg Universitetscenter i 1986._NEWLINE_P\xc3\xa5 sin hjemegn var Frank Jensen f\xc3\xb8r sin politiske karriere kendt for sit arbejde som tv-v\xc3\xa6rt i et bingo-program p\xc3\xa5 TV-Aalborg._NEWLINE_Efter sin uddannelse blev han arbejdsmarkedsforsker ved Aalborg Universitetscenter fra 1986._NEWLINE_Siden 1987 har han v\xc3\xa6ret gift med b\xc3\xb8rnehaveklasseleder Jane Frimand Pedersen.\n_START_SECTION_\nPolitisk karriere\n_START_PARAGRAPH_\nFormand for DSU i St\xc3\xb8vring 1977-78. Kasserer for DSU i Nordjyllands Amt 1978-79. Uddannelsessekret\xc3\xa6r for DSU i Nordjyllands Amt 1979-81. Formand for DSU i Nordjyllands Amt 1981-82. Medlem af forretningsudvalget for DSU 1982-84. N\xc3\xa6stformand for Socialdemokratiet i Nr. Tranders 1985-86.  _NEWLINE_Frank Jensen var partiets kandidat i Aalborg Nord-kredsen fra 1986._NEWLINE_Han blev valgt ind i Folketinget for Socialdemokratiet i Nordjyllands Amtskreds ved Folketingsvalget den 8. september 1987._NEWLINE_Han var medlem af Folketingets Finansudvalg 1992-1994 og politisk ordf\xc3\xb8rer til 1994._NEWLINE_Den 27. september 1994 blev han Forskningsminister hvilket varede frem til den 30. december 1996 hvor han blev udn\xc3\xa6vnt til Justitsminister._NEWLINE_Denne post holdt han frem til regeringsskiftet i 2001.\n_START_SECTION_\nFormandsvalg\n_START_PARAGRAPH_\nFrank Jensen stillede op til det socialdemokratiske formandsvalg, da partiets medlemmer skulle finde afl\xc3\xb8seren for Mogens Lykketoft. Frank Jensen blev ikke valgt som formand. Det gjorde derimod Helle Thorning-Schmidt. Frank Jensen blev i 2006 afl\xc3\xb8st af Orla Hav som folketingskandidat, og han genopstillede ikke ved valget i 2007.\n_START_SECTION_\nK\xc3\xb8benhavns overborgmester\n_START_PARAGRAPH_\nVed kommunalvalget 2009 stillede Frank Jensen op som overborgmesterkandidat i K\xc3\xb8benhavns kommune, og opn\xc3\xa5ede valg hvorved han blev den niende Socialdemokratiske overborgmester i tr\xc3\xa6k. Han tiltr\xc3\xa5dte som overborgmester den 1. januar 2010. Kort efter ansatte K\xc3\xb8benhavns kommune til Frank Jensens sekretariat fire medarbejdere, hvoraf de to havde arbejdet for Frank Jensen under dennes valgkamp, ligesom de to \xc3\xb8vrige havde t\xc3\xa6tte forbindelse til Socialdemokratiet. Frank Jensen blev i den anledning beskyldt for nepotisme, og den 3. februar 2010 meddelte Folketingets Ombudsmand, at han gik ind i sagen for at vurdere, hvorvidt ans\xc3\xa6ttelserne var sket i overensstemmelse med lovgivningen. Konklusionen var, at Frank Jensen ikke var inhabil eller at han blev kritiseret for sin personlige rolle, men at forl\xc3\xb8bet var meget kritisabelt ._NEWLINE_Frank Jensen har i sin tid som overborgmester fremlagt flere konkrete forslag af forskellige slags. For eksempel at _NEWLINE_legitimere salget af hash for at bek\xc3\xa6mpe bandekrigen. Sammen med Illmar Reepalu, "kommunalr\xc3\xa5d" (politisk valgt ledende tjenestemand i kommunen) i Malm\xc3\xb6, har Jensen fremlagt et forslag om en fremtidig metro til denne sk\xc3\xa5nske by. Frank Jensen har ogs\xc3\xa5 st\xc3\xb8ttet ombygningen af Nordhavnsomr\xc3\xa5det, og her har det konkret blevet besluttet om metrolinje 4, der skal k\xc3\xb8re sammen med "metroringen", linje M3 mellem Hovedbaneg\xc3\xa5rden og \xc3\x98sterport, samt derefter lige f\xc3\xb8r den kommende metrostation ved Trianglen dreje mod nord\xc3\xb8st og standse ved en ny metrostation under Nordhavns nuv\xc3\xa6rende S-togsstation og videre til Orientkaj, i det f\xc3\xb8rste skridt. Linje M4 skal allerede \xc3\xa5bne ni m\xc3\xa5neder efter metroringen, og kan nemt og forholdsvis billigt derefter forl\xc3\xa6nges (sandsynligvis overjordisk) sammen med udbygningen af omr\xc3\xa5det._NEWLINE_Frank Jensen hyrede i 2016 den satiriske kunstner Kunst Blind til at male sit kommende portr\xc3\xa6tmaleri, som skal pryde r\xc3\xa5dhusets gange, n\xc3\xa5r borgmesteren takker af til sin tid.'